**ELŐTERJESZTÉS**

**Körmend Város Önkormányzata Képviselő-testülete 2019. április 16-i rendkívüli ülésére**

**Tárgy:** Körmend Múltja, Jelene és Jövője Közhasznú Alapítvány alapító okiratának a módosítása

Tisztelt Képviselő-testület!

A Körmend Múltja, Jelene és Jövője Közhasznú Alapítvány az egyik legaktívabb alapítvány, amely nagyon sok területen járul hozzá a körmendi kulturális, művészeti és sportrendezvények megrendezéséhez.

Az alapító okirat felülvizsgálatával javasoljuk, hogy további közhasznú tevékenységekkel is bővüljön ki az Alapítvány tevékenysége. Javasoljuk, hogy a közrend és közlekedésbiztonság védelme is jelenjen meg az Alapítvány tevékenységei között.

A módosításokkal egységes szerkezetű új alapító okiratot az előterjesztéshez csatoljuk.

**HATÁROZATI JAVASLAT**

1. Körmend Város Önkormányzata Képviselő-testülete a Körmend Múltja, Jelene és Jövője Közhasznú Alapítvány alapító okiratát a következőképpen módosítja:
2. az Alapítvány által ellátott közhasznú tevékenységek kiegészülnek az alábbiakkal: közrend és közlekedésbiztonság védelme
3. Szakonyi Gyula kuratóriumi tag lemondására tekintettel az alapító okiratban a Kuratórium tagjaként kell megnevezni Huszár Ádám 9900 Körmend, Rákóczi u. 47. szám alatti személyt tekintettel arra, hogy Huszár Ádámot a Képviselő-testület 115/2018. (IX.28.) sz. határozatával a Kuratórium tagjává választotta.
4. Körmend Város Önkormányzata Képviselő-testülete a Körmend Múltja, Jelene és Jövője Közhasznú Alapítványnak a módosításokkal egységes szerkezetbe foglalt alapító okiratát az előterjesztéshez csatoltak szerint jóváhagyja.

Körmend, 2019. 04. 03.

**Bebes István**

**polgármester**